दूसरी नौकरी ढूंढ़ने के लिए 60 दिन के समय को बढ़ाया गया
Indian H-1B Visa Holders in USA; US Visas Allow for a 180-Day Grace Period for Job Searching अमेरिका में पिछले तीन महीनों के दौरान लेऑफ के शिकार हुए लगभग 70 हजार से ज्यादा एच1बी वीसा धारक भारतीयों को बड़ी राहत मिली
अमेरिका में पिछले तीन महीनों के दौरान लेऑफ के शिकार हुए लगभग 70 हजार से ज्यादा एच1बी वीसा धारक भारतीयों को बड़ी राहत मिली है। ऐसे लोगों को दूसरी नौकरी ढूंढ़ने के लिए 60 दिन की ग्रेस अवधि को बढ़ाकर अब 180 दिन करने की सिफारिश की गई है। इमीग्रेशन पर वाइट हाउस की एडवाइजरी कमेटी (एएएनएचपीआई) चीफ कमिश्नर सोनल शाह और सब कमेटी के सहअध्यक्ष अजय भूतोरिया की पहल पर ये सिफारिश की गई है, जिसे मंजूरी मिलना तय है।
कमेटी के इन दोनों भारतवंशियों ने छंटनी के शिकार हुए प्रोफेशनल्स के लिए मसौदे को तैयार किया, साथ ही कमेटी के अन्य सदस्यों से भी ग्रेस अवधि में इजाफे के लिए समझाइश की। ग्रेस अवधि बढ़ने से अमेरिका में एच1 बी वीसा पर काम कर रहे लगभग सवा चार लाख लोगों को राहत िमलेगी। कमेटी की ओर से की गई सिफरिशें अब परमिट कमीशन के पास जाएंगी और अमेरिकी राष्ट्रपति औपचारिक मंजूरी देंगे।
एक सौ से ज्यादा बैठकें की गईं: सोनल शाह
कमेटी की चीफ कमिश्नर सोनल शाह ने दैनिक भास्कर को बताया कि पिछले कुछ समय के दौरान एच1 बी वीसा की ग्रेस अवधि को बढ़ाने के लिए विभिन्न एजेंसियों के साथ एक सौ से ज्यादा बैठकें की गईं। ग्रेस अवधि को बढ़ाने की सिफारिशें ऐतिहासिक हैं।
अब ग्रीन कार्ड को आसान बनाएंगे: भूतोरिया
सब कमेटी के सहअध्यक्ष अजय भूतोरिया का कहना है कि वीसा ग्रेस अवधि बढ़ाने के बाद अगला एजेंडा एनआरआई (अप्रवासी भारतीय) के लिए ग्रीन कार्ड को आसान बनाना है। दशकों से चल रहे ग्रीन कार्ड बैकलॉग को दूर किया जाएगा। जून से प्रक्रिया शुरू की जाएगी।
क्या है अमेरिका का एच1 बी वीसा
अमेरिकी एच1 बी वीसा अप्रवासियों को दिया जाने वाला वर्क वीसा है। अमेरिकी आईटी, फाइनेंस और इंजीनियरिंग कंपनियां विदेशी प्रोफेशनल्स को एच1बी वीसा से काम पर रख सकती हैं। इसी प्रकार एल1 वीसा कंपनियों के बीच ट्रांसफर होने की स्थिति में िमलता है। हाल में छंटनी का शिकार भारतीयों के लिए एच1 वीसा कैटेगरी भी खोली गई है, जिससे अब वे सेना और इंटेलिजेंस में भी काम कर सकेंगे।